**ציונות- נטע קדם**

" הדגש בעבודה בקהילה היה על שינוי שיטת הנחיה של החומר הנלמד בכיתות. היה לי חשוב שהמורים יבינו שבשילוב אמנויות ושיטות הנחיה מגוונות אפשר להמשיך להתקדם בחומר, שלא נדרשות שעות של עבודה להכנה ושבסופו של דבר גם יהיו לתלמידים תוצאות טובות יותר, יהיה יותר עניין והתלמידים יפתחו כישורים חשובים לחיים." מתוך דבריה של יעל שטרן, שילוב אמנויות בהוראה – מורה מובילה שינוי.

המטרה השנתית בקהילת הלומדים של צוות מנהיגות היתה ליצור חווית הוראה אחרת. מתוך מאמרה של יעל שטרן מצאתי לנכון להזדהות עם הקשיים ועם התהיות שהיו לי בדרך ועל כן, בחרתי לפתוח את עבודתי עם קומץ קטן מתחושותיה.

הנושא השנתי היה ציונות שאותו התבקשנו ללמד באופן חווייתי ואחר.

בחרתי לספר על מערך של כמה שיעורים שבהם התחלנו תהליך עם שיר והצגה, ועברנו להוראה בדרכים אומנותיות על מנת ללמד על הממשק ביניהם.

**נושא השיעור היה ניתוח השיר " לונדון לא מחכה לי" / חנוך לוין**

* **מטרת העל** היתה להקנות לתלמידים כלים לניתוח יצירה ולחקור עליה באופן עצמאי תוך כדי שיח על נושא הציונות העולה מתוך השיר.
* **מטרה אופרטיבית**: התלמידים ידעו לחקור בעצמם על המשורר ועל הקשר שלו לשיר שכתב.

1. התלמידים קיבלו את מילות השיר ביד ובנוסף הוקרן במקרן הכיתתי.
2. התלמידים זיהו מילות חזרה, מטאפורות, חריזה, דימויים וכו'
3. התלמידים קישרן בין האמצעים האומנותיים לבין כוונת הדוברת בשיר ועלה שיח על מה טוב בארץ ומה לא טוב בארץ, למה מתגעגעת הדוברת, מה הכוונה בשיר ל"גם שם אהיה לבד"...
4. התלמידים התבקשו לחפש באמצעים הדיגיטליים מהו מקור השיר, באיזה שנה הוא נכתב, מיהו המשורר? יש לציין שהתלמידים מצאו קשר בין כוונת השיר לבין המחזה של חנוך לוין להצגה "אורזי המזוודות".
5. ההצגה "אורזי המזוודות" עוסקת בשאלה של לרדת מהארץ או להישאר "קבור" פה.
6. את ההצגה חקרו התלמידים באמצעות משחק תפקידים כאשר מספר תלמידים נבחרו לגלם דמות מסויימת בהצגה. תוך כדי גילום התפקידים נתחנו יחד עם לירן מתנועת תרבות את הדמויות במחזה.

בשיעורים שלאחר השיעור המוצג החלטנו ליישם את הנלמד במפגשי ההשתלמות ולבקש מהתלמידים לבצע קולאז'. על מנת לחבר את נקודת הממשק בין ניתוח השיר "לונדון לא מחכה לי" מאת חנוך לוין לבין ההצגה שלו "אורזי המזוודות".

"הדרך לשיתוף יותר תלמידים בלמידה נשענת על תובנה הנוגעת לקשר שבין הוראה ללמידה ועל הכרת אופני הוראה המפעילים את כל התלמידים במהלך השיעור. יישומם בכיתה מצריך (א) את העלאת המודעות למצב הקיים; (ב) את הגדרת המקום שאנו רוצים להגיע אליו; (ג) הבנה של התהליך הנדרש לשם כך; (ד) אמונה ביכולתם של תלמידים; (ה) הכרה בחשיבות הלמידה; (ו) שיפור מתמיד של מיומנות ניהול ההוראה." (מאת כל הכיתה כל הזמן, אבני ראשה)

לירן הסבירה את המונח המקצועי תוך כדי שהיא מביאה בריסטולים גדולים, המון עיתונים ודבק. קולאז'  היא טכניקה שבה מצרפים בהדבקה על אותו משטח אוסף של קרעי נייר, פיסות בד, גזרי תמונות, חלקי עיתונים, דברי דפוס ומגוון של חומרים שטוחים אחרים.

התלמידים חולקו ל2 קבוצות. **קבוצה אחת מחפשת גזרי עיתונות שמסמלת את הארץ** כמו: כותל מערבי, חייל, תפוז בפרדס וסמל כחול לבן. **קבוצה שניה מחפשת גזרי עיתונות שמסמלים את חו"ל.** כמו: תכשיטים, יוקרה, מכוניות מפוארות, דונאלד טראמפ וכו'.

בנוסף 4 תלמידים קבועים נבחרו לא לבצע את הקולאז' ולקחת חלק בלמידת אומנות מסוג אחר. הם התבקשו להמחיז את הדמויות בסצנות שונות מתוך ההצגה "אורזי המזוודות" אותם דמויות הוקרנו לבסוף בסרטון שהוקרן בתערוכת סוף שנה. בנוסף להקלטת התלמידים כאשר הם ממחיזים את הדמויות הם גם התבקשו ליצור בובות על מקלות לפי איך שהם מדמיינים את הדמות בראשם.

הסרטון והמחזת הדמויות זכה לביקורות מצוינות בתערוכה והתלמידים שובחו בפני חבריהם בשכבה ובפני מוריהם.

**רפלקציה:**

חווית ההוראה והלמידה שלי מהשתלמות זו נוגעת בשאלה המהותית ביותר שמעסיקה אותי – איך אני גורמת לכמה שיותר תלמידים להיות פעילים איתי בשיעור.

אני חושבת שדרכי ההוראה שלמדנו השנה בפרט מהעוסקים במלאכה שהם החברים מתנועת תרבות שלקחו חלק בלתי נפרד מההוראה בכיתה והראו לנו שאפשר גם אחרת. אפשר גם אחרת כי מגבלת הזמן לא מאפשרת שכולם יהיו פעילים ובנוסף לא ניתן "לגעת" בכל תלמיד ותלמיד וכאשר אני משתמשת בכלי אומנותי שכולם חייבים ליצור אני מאפשרת לכולם להתבטא, זו הסיבה העיקרית להוקרה שלי השנה בכלים השונים שקיבלנו.

אני יודעת שהמשימה לא היתה קלה וההתנגדות בהתחלה לא אפשרה למידה רציפה ומאוחדת של כלל המורים השייכים לקהילת מנהיגות אך, מנקודת מבט שונה הכלים שקיבלנו להוראת הנושא ציונות שיכולנו ללמד אותו כמו מקצוע היסטוריה אפשרו לנו להעלות את המוטיבציה והמסוגלות האישית של התלמידים בכיתה.

**בבליוגרפיה:**

* יעל שטרן, שילוב אומנויות בהוראה- מורה מובילה שינוי
* קובי גוטרמן, כל התלמידים, כל השיעור